Kortsammendrag for prosjekt 024009:

«Må kommunene kutte i velferdstilbudet?»

Econ-rapport 75/02 beskriver den økonomiske utviklingen i fem kommuner. Prosjektet er basert på studier av budsjettdokumenter, økonomiplaner, økonomi​rapporter og vedtak i kommunestyrene i tillegg til samtaler med representanter for admini​strasjonen i kommunene.

Alle kommunene har en vanskelig økonomisk situasjon. Alle synes å ha fått forverret økonomien fra 2001 til 2002, og alle har problemer med å nå budsjettmålene for 2002. Hovedproblemet er sterk vekst i lønnskostnadene. Kommunene prioriterer høyt å unngå kutt i tjenestetilbudet til innbyggerne, og synes i stor grad også å ha klart dette. Framfor å kutte i tjenestetilbudet synes flere i stedet å velge å gå med underskudd.

Vårt inntrykk er at alle kommunene sliter med å holde utgiftene i budsjettet for 2003 innenfor de inntektsrammene regjeringen har lagt opp til i kommune​proposisjonen. Uten økte inntekter er det overhengende fare for at tjenestetilbudet må kuttes, dersom kommunene skal unngå underskudd.

